《游曹溪六祖寺》
宋代·区仕衡

智药曾过此，溪源掬水香。
西天传鹫至，南海见龙藏。
菩萨一心竟，伽梨六代长。
千年法珠在，持得照迷方。

作者简介：（1217—1277）广州南海人，字邦铨。入太学为上舍生。慷慨有智略，以天下为己任。尝上书论贾似道误国，又陈恢复之策，皆不为用。归而讲学九峰书院，人称九峰先生。诗文典雅。有《九峰集》、《理学简言》。